รถพ่วงชนสะพานลอยที่อ่างทอง ทับรถ 2 คันขวางถ.เอเชีย รถติดยาว (ชมคลิป)
รถพ่วงบรรทุกแบ็กโฮ ชนราวสะพานลอยหัก แล้วหล่นลงมาใส่รถ 2 คัน บนถนนสายเอเชีย ฝั่งขาขึ้นมุ่งหน้าไป จ.นครสวรรค์ ช่วง ทล.334 เข้าเมืองอ่างทอง ต่างระดับสิงห์บุรีใต้ รถติดยาวเหยียด จนท.เร่งเคลื่อนย้าย,เมื่อเวลา 12.00 น.วันที่ 21 ก.พ.60 ร.ต.ต.สุขสันต์ ปัสสาวะกัง รองสารวัตสอบสวน สภ.เมืองอ่างทอง ได้รับแจ้งมีรถเทรลเลอร์บรรทุกรถแบ็กโฮ ชนสะพายลอยข้ามถนนสายเอเชีย ช่วง กม.ที่ 50+700 หมู่ 5 ตำบลบ้านอิฐ อำเภอเมืองอ่างทอง ขาขึ้นนครสวรรค์ ทำให้สะพานลอยขาดตกลงมาทับรถเทรลเลอร์และรถเก๋งที่กำลังใช้ทางได้รับความเสียหาย การจราจารติดขัด 1 ช่องทางการจราจร จึงรายงานให้ผู้บังคับบัญชาทราบ รุดไปที่เกิดเหตุพร้อมด้วย นายวีร์รวุธท์ ปุตระเศรณี ผวจ.อ่างทอง พล.ต.ต.อนุรักษ์ ลิ้มสังกาศ ผบก.ภ.อ่างทอง,ที่เกิดเหตุ พบรถเทรลเลอร์พ่วงยี่ห้อฮีโน่ หมายเลขทะเบียน 70-6374 สมุทรสาคร บรรทุกรถแบ็กโฮ เฉี่ยวชนสะพานลอยคนเดินข้ามที่ถนนสายเอเชีย ขาขึ้นนครสวรรค์พังเสียหาย ขาดหล่นลงมาทับรถเทรลเลอร์และรถแบ็กโฮที่บรรทุกมา แท่งคอนกรีตสะพานลอยยังหล่นไปทับรถยนต์เก๋งโตโยต้า หมายเลขทะเบียน กธ 1250 เชียงราย และรถเก๋งโตโยต้า หมายเลขทะเบียน ษท 7782 กทม. มีผู้ได้รับบาดเจ็บ 1 ราย เจ้าหน้าที่กู้ภัยนำส่งโรงพยาบาลอ่างทอง,จากการสอบสวนเบื้องต้น นายณรงค์ เชิดปรุ อายุ 46 ปี คนขับรถเทรลเลอร์ ให้การว่า ขับรถบรรทุกบรรทุกรถแบ็กโฮจะไปส่งลูกค้า วิ่งลอดสะพานลอยเพื่อไปกลับรถ ได้เฉี่ยวชนสะพานลอยจนตกลงมาทับรถพังเสียหาย และมีผู้ได้รับบาดเจ็บ 1 ราย ชื่อ นายหฤษฏ์ ทองดี อายุ 22 ปี โดยสารมากับรถเก๋งถูกสะพานหล่นทับ,ด้าน พล.ต.ต.อนุรักษ์ กล่าวว่า เบื้องต้นได้การประสานรถเครนเพื่อยกสะพานส่วนที่เสียหายออกจากช่องทางจราจร เนื่องจากมีรถติดยาวหลายกิโลเมตร ส่วนสาเหตุและค่าเสียหาย ทางเจ้าหน้าที่ตำรวจจะได้เร่งสอบสวนเพื่อดำเนินการตามขั้นตอนของกฎหมายต่อไป.   
รถพ่วงบรรทุกแบ็กโฮ ชนราวสะพานลอยหัก แล้วหล่นลงมาใส่รถ 2 คัน บนถนนสายเอเชีย ฝั่งขาขึ้นมุ่งหน้าไป จ.นครสวรรค์ ช่วง ทล.334 เข้าเมืองอ่างทอง ต่างระดับสิงห์บุรีใต้ จนท.กำลังเร่งเคลื่อนย้าย
อ่างทอง,ถนนสายเอเชีย,รถพ่วงชนสะพานลอย,สะพานลอยหัก,ต่างระดับสิงห์บุรีใต้